Document ID: 31991D0189

Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών(1 ), όπως τροποποιήθηκε τελευταία από την οδηγία 91/69/ΕΟΚ(2 ), και ιδίως το άρθρο 8 παράγραφος 1,
Εκτιμώντας :
ότι η οδηγία 72/462/ΕΟΚ επιτρέπει την εισαγωγή κατοικιδίων ζώων του βοείου και χοιρείου είδους από τις τρίτες χώρες που περιλαμβάνονται στον κατάλογο που επισυνάπτεται στην απόφαση 79/542/ΕΟΚ του Συμβουλίου(3 ), όπως τροποποιήθηκε τελευταία από την απόφαση 90/485/ΕΟΚ(4 );
ότι οι υγειονομικοί όροι που πρέπει να τηρούνται κατά τις εισαγωγές ζωντανών ζώων από τρίτες χώρες πρέπει να καθορίζονται σύμφωνα με την κατάσταση που επικρατεί στη χώρα αυτή όσον αφορά την υγεία των ζώων;
ότι, παρά το γεγονός ότι οι εν λόγω υγειονομικοί όροι μπορούν να διαφέρουν από χώρα σε χώρα, τα κριτήρια για κτηνιατρικές δοκιμασίες και οι προϋποθέσεις για την
έγκριση αγορών σε τρίτες χώρες για συναλλαγές ζώων που προορίζονται για εξαγωγή στην Κοινότητα εφαρμόζονται για όλες τις τρίτες χώρες;
ότι, προκειμένου να απλουστευθούν οι αποφάσεις όσον αφορά τους υγειονομικούς όρους που πρέπει να εφαρμόζο -
νται κατά την εισαγωγή κατοικιδίων ζώων του βοείου και
χοιρείου είδους από τρίτες χώρες, κρίνεται χρήσιμο να γίνεται αναφορά σε ενιαία κοινή απόφαση, η οποία περιέχει τα κριτήρια για κτηνιατρικές δοκιμασίες και τις προϋποθέσεις για την έγκριση των αγορών;
ότι η απόφαση για τη θέσπιση των κριτηρίων για κτηνιατρικές δοκιμές και των προϋποθέσεων για την έγκριση των αγορών σε τρίτες χώρες εφαρμόζεται μόνον όσον αφορά τις τρίτες χώρες για τις οποίες έχει εκδοθεί απόφαση η οποία λαμβάνει υπόψη την κατάσταση που επικρατεί στις εν λόγω χώρες ως προς την υγεία των ζώων;
ότι τα μέτρα που προβλέπονται στην παρούσα απόφαση είναι σύμφωνα με την γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :
Άρθρο 1
1 . ^Η παρούσα απόφαση προβλέπει τη θέσπιση κριτηρίων για κτηνιατρικές δοκιμασίες και προϋποθέσεων για την
έγκριση των αγορών σε τρίτες χώρες για συναλλαγές ζώων που προορίζονται για εξαγωγή στην Κοινότητα, όσον αφορά τις εισαγωγές ζωντανών ζώων του βοείου και χοιρείου είδους από τις τρίτες χώρες που περιλαμβάνονται στον κατάλογο που επισυνάπτεται στην απόφαση 79/542/ΕΟΚ .
2 . ^Οι απαιτήσεις που εμφαίνονται στα παραρτήματα Ι και ΙΙ της παρούσας απόφασης εφαρμόζονται μόνον για τις τρίτες χώρες ως προς τις οποίες έχουν εκδοθεί αποφάσεις που ορίζουν τις υγειονομικές απαιτήσεις για κάθε περίπτωση, σύμφωνα με το άρθρο 8 της οδηγίας 72/462/ΕΟΚ .
Άρθρο 2 Η παρούσα απόφαση απευθύνεται στα κράτη μέλη .
Βρυξέλλες, 25 Φεβρουαρίου 1991 .

Labels: 7
3
5
6